Κατσαντώνης

Εκεί ψηλά στα Άγραφα,

στα κλέφτικα λημέρια ,

παρέα με τα σύννεφα

γλεντούν τα παλικάρια .

Κι εκεί που σέρναν το χορό

κι η ράχη αχολογούσε ,

ακούστηκε μια ντουφεκιά

και μια φωνή μηνούσε **:**

**-** Αντώνη , άσε το σπαθί

και τ ’ άρματα στο χώμα .

Έλα , να γίνουμ ’ αδελφοί

στ ’ Αλή – πασά το Σώμα .

**-** Βελή , εδώ δεν προσκυνούν ,

δεν είναι Τεπελένι .

Πες του πασά πως πολεμούν

κι άδικα περιμένει .

**-** Αντώνη , σκέψου το καλά ,

τ ’ ασκέρι είναι μεγάλο .

Πέρασαν οι παλιοί καιροί

και δε χωράει άλλο .

**-** Βελή , τα λόγια περισσά ,

δεν είμαι δω μονάχος ,

τα παλικάρια είναι πολλά ,

όπου σπηλιά και βράχος .

Το διάσελο παίρνει φωτιά ,

βροχή πέφτει το βόλι .

Το πρώτο , το καλύτερο ,

είναι του Κατσαντώνη .

Το Βεληγκέκα πέτυχε ,

τον ξάπλωσε στη ράχη ,

κιοτεύει η Αρβανιτιά

και σταματά τη μάχη .

Στίχοι : Θώδης Κωνσταντίνος

Πανεπιστήμιο Σταυρούπολης

Ρωσικής Ομοσπονδίας 2010